smcproject/ml-wiki-sentences huggingface dataset:
അമേരിക്കൻ ഐക്യനാടുകളുടേ പ്രത്യേകത അതിന്റെ ഭൂപ്രകൃതിയാണ്.
അലാസ്കയും ഹാവായിയും ഉൾപ്പെടേ ആകെ വിസ്തൃതി 9,629,091ചതുരശ്ര കിലോമീറ്റർ.
റഷ്യ ഒഴികെയുള്ള യൂറോപ്പിന്റെ വിസ്തൃതി ഇതിന്റെ പകുതിയേ വരൂ.
ടെക്സാസ് എന്ന സംസ്ഥാനത്തിൻ ഇംഗ്ലണ്ടിന്റെ ഇരട്ടി വലിപ്പമുണ്ട്.
എന്നാൽ ഒരു രാജ്യത്തിന്റെ വിസ്തൃതി മാത്രം നോക്കി ആരും അങ്ങോട്ട് കുടിയേറാറില്ല.
അമേരിക്കയൂടെ സമശീതോഷ്ണ വും വൈവിധ്യമാർന്നതുമായ കാലവസ്ഥയയണ് കൂടിയേറ്റക്കാരെ ആകർഷിച്ചത്.
വടക്ക് കാനഡ,(അതിർത്തി-3000 മൈൽ) തെക്ക് മെക്സിക്കോ എന്നിവയാണ് അമേരിക്കയുടെ കരാതിർത്തികൾ.
റഷ്യ, ബഹാമാസ് എന്നീ രാജ്യങ്ങളുമായി ജലാതിർത്തിയുമുണ്ട്.
കിഴക്കും പടിഞ്ഞാറും തെക്കും സമുദ്രത്താൽ ചുറ്റപ്പെട്ടിരിക്കുന്നു.
ഇതിന് 1500 മൈൽ നീളമുണ്ട്.
പടിഞ്ഞാറ് പസഫിക് മഹാസമുദ്രം , ബെറിങ്ങ് കടൽ , വടക്കു കിഴക്ക് ആർട്ടിക് മഹാസമുദ്രം , കിഴക്ക്, തെക്കുകിഴക്ക് ഭാഗങ്ങളിലായി അറ്റ്‌ലാന്റിക് മഹാസമുദ്രം , മെക്സിക്കൻ കടൽ, കരീബിയൻ കടൽ എന്നിവയാണ് പ്രധാന സമുദ്രാതിർത്തികൾ.
50 സംസ്ഥാനങ്ങളിൽ 48 എണ്ണവും കാനഡയ്ക്കും മെക്സിക്കോയ്ക്കുമിടയിലുള്ള ഭൂപ്രദേശത്ത് വ്യാപിച്ചുകിടക്കുന്നു.
ഈ 48 സംസ്ഥാനങ്ങളിൽ നിന്ന് അകലെ വടക്കുപടിഞ്ഞാറായാണ് അലാസ്കയുടെ സ്ഥാനം.
കാനഡ അലാസ്കയെ മറ്റ് സംസ്ഥാനങ്ങളിൽ നിന്നും വേർതിരിക്കുന്നു.
പസഫിക് മഹാസമുദ്രത്തിലുള്ള ദ്വീപു സമൂഹമാണ് മറ്റൊരു സംസ്ഥാനമായ ഹവായി .
ഭൂപ്രകൃതിയുടെ വ്യത്യാസങ്ങൾക്കൊണ്ട് ശ്രദ്ധേയമാണ് അമേരിക്കൻ ഐക്യനാടുകൾ.
അതിശൈത്യ പ്രദേശങ്ങൾ, തടാകപ്രദേശങ്ങൾ, പീഠഭൂമികൾ , മരുഭൂമികൾ , മഴക്കാടുകൾ , മലനിരകൾ എന്നു തുടങ്ങി ഭൂപ്രകൃതിയുടെ എല്ലാ വിഭാഗങ്ങളും ഇവിടെ കൈകോർക്കുന്നു.
മൂന്ന് ലക്ഷണങ്ങൾ ശ്രദ്ധേയമാണ്.
ഒന്ന്, അപ്പലേച്യൻ പർവ്വത നിര, കിഴക്കേ കടൽ അതിർത്തിയുടെ അത്ര തന്നെ പരന്നു കിടക്കുന്നു.
രണ്ട്, ഈ പർവ്വത്നിർക്ക് പടിഞ്ഞാറുള്ള മിസ്സിസ്സിപ്പി നദിയുടെ താഴ്വാരങ്ങൾ മുന്നാമത്, ഈ താഴ്വാരത്തിനും പടിഞ്ഞാറെ തീരത്തിനും മധ്യേ സ്ഥിതി ചെയ്യുന്ന റോക്കീസ് പർവ്വത നിരകൾ.
ഈ പ്രദേശം സമുദ്രനിരപ്പിൽ നിന്നും 3000 അടി ഉയരത്തിലാണ്.
ഇതിലെ തന്നെ ചില കൊടുമുടികൾ 14000 അടിയോളം ഉയരമുള്ളവയാണ്.
അലാസ്കയും ഹാവയിയും ഒഴിച്ചുള്ള പ്രദേശങ്ങൾ സമശീതോഷ്ണ മേഖലയിൽ സ്ഥിതി ചെയ്യുന്നു.
എന്നാൽ 24 ഡിഗ്രിയോളം അക്ഷാംശ പരിധിയും 35 ഡിഗ്രിയോളം രേഖാംശ പരിധിയും ഉള്ളതിനാൽ ഒരേ കാലത്ത് തന്നെ ഒരു ഭൂഭാഗത്ത് മഞ്ഞും മറ്റൊരിടത്ത് അത്യുഷണവും അനുഭവപ്പെടുന്നു.
ഭൂപ്രകൃതിയിലെ വ്യത്യാസം മൂലം കാലാവസ്ഥയിലും ഏകീകൃത സ്വഭാവമില്ല.
തെക്കൻ സംസ്ഥാനങ്ങളധികവും(ഉദാ: ഫ്ലോറിഡ , അരിസോണ ) ഉഷ്ണമേഖലകളാണെങ്കിൽ വടക്ക് അലാസ്കയിലെത്തുമ്പോൾ അതിശൈത്യമായി.
തെക്കും പസഫിക് തീരത്തുമുള്ള സംസ്ഥാനങ്ങളിലൊഴികെ മിക്കയിടങ്ങളിലും ഈർപ്പം കുറഞ്ഞ അന്തരീക്ഷവുമാണ്.
ഫ്ലോറിഡ, ടെക്സാസ് , ലൂസിയാന , ന്യൂമെക്സിക്കോ , അരിസോണ, കാലിഫോർണിയ എന്നീ സംസ്ഥാനങ്ങളിൽ കനത്ത ചൂട് അനുഭവപ്പെടുന്നു.
ആർട്ടിക് സമുദ്രത്തോടു ചേർന്നുകിടക്കുന്ന വടക്കു കിഴക്കൻ സംസ്ഥാനങ്ങളിൽ തണുത്ത ദിനങ്ങളാണധികവും.
അറ്റ്ലാന്റിക് മഹാസമുദ്രത്തിൽ നിന്നും രൂപം കൊള്ളുന്ന ചുഴലിക്കാറ്റാണ് കാലാവസ്ഥയുടെ ഗതി മാറ്റുന്ന മറ്റൊരു പ്രധാന ഘടകം.
വർഷത്തിൽ പത്തിലേറെത്തവണ ഇത്തരം ചുഴലിക്കൊടുങ്കാറ്റുകൾ രൂപം കൊള്ളുന്നുണ്ട്.
അമേരിക്കൻ ഐക്യനാടുകളുടെ ഒരു ഔദ്യോഗിക ചിഹ്നമായി അംഗീകരിക്കപ്പെട്ട മനുഷ്യരൂപമാണ്‌ അങ്കിൾ സാം .
സംസ്ഥാനങ്ങൾ സംസ്ഥാനം തലസ്ഥാനം പ്രമുഖ നഗരം അരിസോണ ഫീനിക്സ് ഫീനിക്സ് അലബാമ മോണ്ട്ഗോമറി ബെർമിങ്‌ഹാം അലാസ്ക ജുന്യൂ ആങ്കറേജ് അർക്കൻസാസ് ലിറ്റിൽ റോക്ക് ലിറ്റിൽ റോക്ക് ഐയോവ ഡെസ് മൊയിൻസ് ഡെസ് മൊയിൻസ് ഇന്ത്യാന ഇന്ത്യാനാപൊളിസ് ഇന്ത്യാനപൊളിസ് ഇല്ലിനോയി സ്പ്രിങ്ഫീൽഡ് ഷിക്കാഗോ ഐഡഹോ ബോയിസ് ബോയിസ് ഒക്ലഹോമ ഒക്ലഹോമ സിറ്റി ഒക്ലഹോമ സിറ്റി ഒഹായോ കൊളംബസ് സിൻസിനാറ്റി ഒറിഗൺ സലേം പോർട്ട്‌ലാന്റ് കൻസാസ് ടൊപേക്ക വിച്ചിറ്റ കെന്റക്കി ഫ്രാങ്ക്ഫർട്ട് ലൂയിസ്‌വിൽ കാലിഫോർണിയ സാക്രമന്റോ ലോസ് അഞ്ചലസ് കണക്റ്റിക്കട്ട് ഹാർട്ട്ഫോർഡ് ബ്രിജ്പോർട്ട് കൊളറാഡോ ഡെൻ‌വർ ഡെൻ‌വർ ജോർജിയ അറ്റ്‌ലാന്റ അറ്റ്ലാന്റ ടെക്സാസ് ഓസ്റ്റിൻ ഡാലസ് ടെന്നിസി നാഷ്‌വിൽ മെംഫിസ് ഡെലവെയർ ഡോവർ വിൽമിങ്ടൺ നെബ്രാസ്ക ലിങ്കൺ ഒമാഹ നെവാഡ കാഴ്‌സൺ സിറ്റി ലാസ് വെഗാസ് ന്യൂഹാംഷെയർ കോൺകോർഡ് മാഞ്ചസ്റ്റർ ന്യൂജേഴ്സി ട്രെന്റൺ നെവാർക്ക് ന്യൂമെക്സിക്കോ സാന്റാഫേ അൽബുക്കർക്ക് ന്യൂയോർക്ക് ആൽബനി ന്യൂയോർക്ക് നഗരം നോർത്ത് കാരലൈന റാലീ ഷാർലറ്റ് നോർത്ത് ഡക്കോട്ട ബിസ്മാർക്ക് ഫാർഗോ പെൻ‌സിൽ‌വാനിയ ഹാരിസ്ബർഗ് ഫിലഡെൽഫിയ ഫ്ലോറിഡ ടലഹാസി മിയാമി മസാച്യുസെറ്റ്സ് ബോസ്റ്റൺ ബോസ്റ്റൺ മെയിൻ ഒഗസ്റ്റ പോർട്ട്‌ലാന്റ് മെരിലാൻ‌ഡ് അന്നപോളിസ് ബാൾട്ടിമോർ മിനസോട്ട സെന്റ് പോൾ മിന്നെപൊളിസ് മിസിസിപ്പി ജാക്സൺ ജാക്സൺ മിസോറി ജെഫേഴ്സൺ സിറ്റി കൻ‌സാസ് സിറ്റി മിഷിഗൺ ലാൻ‌സിങ് ഡിട്രോയിറ്റ് മൊന്റാന ഹെലേന ബില്ലിംഗ്സ് യൂറ്റാ സാൾട്ട്‌ലേക്ക് സിറ്റി സാൾട്ട്‌ ലേക്ക് സിറ്റി റോഡ് ഐലന്റ് പ്രൊവിഡൻ‌സ് പ്രൊവിഡൻസ് ലൂസിയാന ബാറ്റൺ റോ ന്യൂ ഓർലിയൻസ് വാഷിങ്ടൺ ഒളിമ്പ്യ സിയാറ്റിൽ വിസ്ക്കോൺസിൻ മാഡിസൺ മിൽ‌വോക്കി വെർമോണ്ട് മോണ്ട്പിലീർ ബർലിങ്ടൺ വെർജീനിയ റിച്ച്മണ്ട് വെർജീനിയ ബീച്ച് വെസ്റ്റ് വെർജീനിയ ചാൾസ്ടൺ ചാൾസ്ടൺ വയോമിങ് ചയാൻ ചയാൻ സൗത്ത് കാരലൈന കൊളംബിയ കൊളംബിയ സൗത്ത് ഡക്കോട്ട പിയറി സിയൂക്സ് ഫോൾസ് ഹവായി ഹൊണോലൂലു ഹൊണോലൂലു ഭരണക്രമം
പ്രസിഡന്റ് കേന്ദ്രീകൃത ജനാധിപത്യ രാജ്യമാണ് അമേരിക്ക.
അമേരിക്കൻ ഭരണക്രമത്തെ മൂന്നായി തിരിക്കാം.
ഫെഡറൽ ഗവൺ‌മെന്റുകൾ, സംസ്ഥാന ഗവൺ‌മെന്റുകൾ, പ്രാദേശിക ഗവൺ‌മെന്റുകൾ.
മൂന്നു തലങ്ങളിലേക്കും വോട്ടെടുപ്പിലൂടെയാണ് ആളെ കണ്ടെത്തുന്നത്.
ലോകത്തിലെ ഏറ്റവും പഴക്കമേറിയ ജനാധിപത്യ സംവിധാനങ്ങളിലൊന്നായി അമേരിക്കയെ വിശേഷിപ്പിക്കാമെങ്കിലും സാർവത്രിക വോട്ടവകാശം ഏറെ വൈകിയാണ് ഇവിടെ നടപ്പാക്കിയത് എന്നതു വിസ്മരിച്ചുകൂടാ.
തുടക്കത്തിൽ വെള്ളക്കാർക്കു മാത്രമായിരുന്നു വോട്ടവകാശം.
1870-ൽ ഭരണഘടനയുടെ പതിനഞ്ചാം ഭേദഗതിയിലൂടെ കറുത്തവർക്കും വോട്ടവകാശം നൽകി.
സ്ത്രീകൾക്ക് വോട്ടവകാശത്തിനായി ഇരുപതാം നൂറ്റാണ്ടുവരെ കാത്തിരിക്കേണ്ടി വന്നു.
ഇരുപതാം നൂറ്റാണ്ടിന്റെ തുടക്കത്തിൽ ഭരണഘടനയുടെ പത്തൊൻപതാം ഭേദഗതിയിലൂടെയാണ് ഇത് സാധ്യമാക്കിയത്.
കുറ്റവാളികൾക്ക് ഇന്നും വോട്ടവകാശമില്ല.
കാപിറ്റോൾ മന്ദിരം പ്രസിഡന്റിന്റെ ഔഗ്യോഗിക വസതിയായ വൈറ്റ് ഹൗസ് സുപ്രീം കോടതി മന്ദിരം ഫെഡറൽ ഗവൺ‌മെന്റ്
ഫെഡറൽ ഗവൺ‌മെന്റിനെ (കേന്ദ്ര ഗവൺ‌മെന്റ്) മൂന്നു വിഭാഗങ്ങളായി തിരിച്ചിരിക്കുന്നു.
നിയമനിർമ്മാണ വിഭാഗം, ഭരണ നിർവഹണ വിഭാഗം, നീതിന്യായ വിഭാഗം.
യഥാക്രമം പ്രതിനിധി സഭ(ഹൌസ് ഓഫ് റെപ്രസെന്റേറ്റീവ്സ്), പ്രസിഡന്റ്, സുപ്രീം കോടതി എന്നിവയാണ് ഇവയെ നയിക്കുന്നത്.
പ്രതിരോധം, വിദേശകാര്യം, നാണയം, സംസ്ഥാനങ്ങൾ തമ്മിലുള്ള വാണിജ്യ ബന്ധങ്ങളുടെ ഏകോപനം, പൗരാവകാശ സംരംക്ഷണം എന്നീ ചുമതലകളാണ് ഭരണഘടന ഫെഡറൽ ഗവൺ‌മെന്റിനു നൽകുന്നത്.
മറ്റെല്ലാ പ്രധാന അധികാരങ്ങളും സംസ്ഥാന ഗവൺ‌മെന്റുകളുടെ നിയന്ത്രണത്തിലാണ്.
എന്നാൽ സാമൂഹിക ക്ഷേമം വിദ്യാഭ്യാസം എന്നീ മേഖലകളിലേക്കും ഫെഡറൽ അധികാര സീമ ചിലപ്പോൾ വ്യാപിക്കാറുണ്ട്.
ന്യൂയോർക് നഗരത്തിൽ സ്ഥിതിചെയ്യുന്ന സ്റ്റാച്യു ഒഫ് ലിബെർറ്റി അമേരിക്കയുടേയും ആ രാഷ്ട്രത്തിന്റെ  ആദർശങ്ങളായ സ്വാതന്ത്ര്യം, ജനാധിപത്യം, അവസരം എന്നിവയുടെ പ്രതീകമാണ്.
സംസ്ഥാന ഗവൺ‌മെന്റുകൾ
ജനങ്ങളുടെ ദൈനംദിന ജീവിതത്തിൽ ഏറ്റവും സ്വാധീനം ചെലുത്തുന്നത് സംസ്ഥാന ഗവൺ‌മെന്റുകളാണ്.
ഓരോ സംസ്ഥാനത്തിനും സ്വന്തം ഭരണഘടനയും നിയമസംഹിതകളുമുണ്ട്.
ഓരോ സംസ്ഥാനത്തിന്റെയും ഭരണഘടനകൾ തമ്മിൽ പ്രകടമായ അന്തരവുമുണ്ട്.
ഉദാഹരണത്തിന് കാലിഫോർണിയ പോലുള്ള സംസ്ഥാനങ്ങളിൽ ജനപ്രതിനിധിയെ തിരിച്ചുവിളിക്കാനുള്ള സംവിധാനമുണ്ട്.
നിയമവാഴ്ച, സമ്പത്ത്, വിദ്യാഭ്യാസം എന്നിവയിലും ഓരോ സംസ്ഥാനത്തെയും നിയമങ്ങൾ തമ്മിൽ ഒട്ടേറെ വ്യത്യാസങ്ങളുണ്ട്.
നെബ്രാസ്ക ഒഴികെ എല്ലാ സംസ്ഥാനങ്ങളിലും ദ്വൈമണ്ഡല നിയമനിർമ്മാണ സഭയാണ്.
പ്രാദേശിക ഗവൺ‌മെന്റുകൾ
സംസ്ഥാന ഗവൺ‌മെന്റുകൾക്കു താഴെയായി കൌണ്ടി, സിറ്റി, ടൌൺ എന്നിങ്ങനെ പ്രാദേശിക ഭരണ സംവിധാനങ്ങളുണ്ട്.
ഗതാഗത നിയന്ത്രണം, ജലവിതരണം എന്നിങ്ങനെയുള്ള ചുമതലകളാണ് പ്രധാനമായും പ്രാദേശിക ഗവൺ‌മെന്റുകൾക്കുള്ളത്.
1994ലെ കണക്കനുസരിച്ച് ഓരോ 17 സെക്കന്റിലും ഒരു കുറ്റകൃത്യം നടക്കുന്നുണ്ടെന്ന് കണക്കാക്കപ്പെടുന്ന ഇവിടെ ഓരോ ദിവസവും 1871 സ്ത്രീകൾ ബലാൽസംഗം ചെയ്യപ്പെടുന്നതായി സ്ഥിതിവിവരക്കണക്കുകൾ സൂചിപ്പിക്കുന്നു.
ഇതും കാണുക അമേരിക്കൻ പ്രസിഡണ്ടുമാരുടെ പട്ടിക അമേരിക്കൻ വൈസ് പ്രസിഡണ്ടുമാരുടെ പട്ടിക അമേരിക്കയിലെ സ്റ്റേറ്റ് സെക്രട്ടറിമാരുടെ പട്ടിക സ്റ്റാച്യൂ ഓഫ് ലിബർട്ടി ഫീബി ബുഫേയ് അവലംബം 1 2 {{ cite web }} : Check date values in: | accessdate= ( help ) Archived 2018-12-26 at the Wayback Machine ↑ Figure updated automatically.
1 2 3 1 2 ↑ ↑ ↑ Adams, J.Q., and Pearlie Strother-Adams (2001).
Dealing with Diversity .
Chicago: Kendall/Hunt.
ISBN 0-7872-8145-X .
↑ The European Union has a larger collective economy, but is not a single nation.
↑ {{ cite web }} : Check date values in: | date= ( help ) ↑ ↑ ↑ ജൊനാഥൻ കോഹൻ, THE NAMING OF AMERICA: FRAGMENTS WE'VE SHORED AGAINST OURSELVES, uhmc.sunysb.edu എന്ന സൈറ്റിൽ ↑ "Paleoamerican Origins" Archived 2006-10-17 at the Wayback Machine .
Smithsonian Institution .
ശേഖരിച്ച തീയതി:മാർച്ച് 1, 2007.
↑ {{ cite web }} :  CS1 maint: extra punctuation ( link ) ↑ ↑ ↑ ↑ De Rosa, Marshall L. The Politics of Dissolution: The Quest for a National Identity and the American Civil War .
Page 266.
Transaction Publishers: 1 January 1997.
ISBN ↑ സി.പി. ഹിൽ.
, പരിഭാഷപ്പെടുത്തിയത്.
കുട്ടനാട് കെ. രാമകൃഷ്ണപിള്ള; അമേരിക്കൻ ഐക്യനാടിന്റെ ചരിത്രം; താൾ 3 കേരള ഭാഷാ ഇൻസ്റ്റിറ്റ്യൂട്ട്, തിരുവനന്തപുരം, കേരള ജൂൺ 2000.
↑ ↑ http://www.ojp.usdoj.gov/ovc/publications/infores/clergy/general.htm കൂടുതൽ അറിവിന് അമേരിക്കൻ സർക്കാരിന്റെ ഔദ്യോഗിക വെബ് പോർട്ടൽ - മറ്റ് സർക്കാർ‍ വെബ് സൈറ്റുകളിലേക്കുള്ള ഒരു http://www.passagesinc.net/svfactsheet.htmപ്രവേശന%5Bപ്രവർത്തിക്കാത്ത+കണ്ണി%5D കവാടം വൈറ്റ്ഹൌസ് - അമേരിക്കൻ പ്രസിഡന്റിന്റെ ഔദ്യോഗിക വെബ് സൈറ്റ്
രഘുനാഥൻ പറളി This article may be written from a fan's point of view , rather than a neutral point of view .
Please clean it up to conform to a higher standard of quality, and to make it neutral in tone.
This biographical article is written like a résumé .
മലയാളത്തിലെ ശ്രദ്ധേയനായ സാഹിത്യ നിരൂപകനാണ് രഘുനാഥൻ പറളി .
ഗ്രന്ഥകർത്താവ്, വിവർത്തകൻ, എഡിറ്റർ, പ്രഭാഷകൻ എന്നീ നിലകളിലും ശ്രദ്ധേയനാണ്.
സിനിമാ നിരൂപണം എഴുതാറുണ്ട്.
ചില പ്രധാന കൃതികൾ മലയാളത്തിലേക്ക് പരിഭാഷപ്പെടുത്തിയിട്ടുണ്ട്.
ആദ്യ നിരൂപണ കൃതിയായ 'ദർശനങ്ങളുടെ മഹാവിപിനം' (2000 ഏപ്രിൽ മാസത്തിൽ ആദ്യപതിപ്പ്) മലയാള സാഹിത്യത്തിന്റെയും സാഹിത്യ നിരൂപണത്തിന്റെയും ഒരു പ്രമുഖ സംക്രമണ ഘട്ടത്തെ അടയാളപ്പെടുത്തി.
ഭാവിയുടെ ഭാവന, ചരിത്രം എന്ന ബലിപീഠം, മൗനം എന്ന രാഷ്ട്രീയ രചന (വാക്കുകൾ സാക്ഷ്യങ്ങൾ), സെല്ലുലോയ്ഡിലെ ചില്ലുപടവുകൾ (സിനിമാനിരൂപണം), സ്ഥലം ജലം കാലം (ആത്മകഥാംശമുള്ള നിരൂപണ കൃതി) എന്നിവയാണ് മറ്റ് പ്രധാന കൃതികൾ.
സി പി രാമചന്ദ്രൻ-സംഭാഷണം, സ്മരണ, ലേഖനം, വിശ്വോത്തര കഥകൾ-രാഷ്ട്രീയ കൊലപാതകങ്ങൾ എന്നീ കൃതികളുടെ എഡിറ്ററാണ്.
ഡ്രീനാ നദിയിലെ പാലം, പെനാൾറ്റി കാക്കുന്ന ഗോളിയുടെ ഉദ്വേഗം, ജീവിതത്തിലെ ഒരു ദിവസം എന്നിവ പ്രധാന പരിഭാഷകളാണ്.
1974 മെയ് 28 ന് പാലക്കാട് ജില്ലയിലെ പറളിയിൽ ജനിച്ചു.
അച്ഛൻ ടി കെ കൃഷ്ണൻ, അമ്മ സി ലക്ഷ്മിക്കുട്ടി.
1998 മുതൽ ഗവൺമെന്റ് സ്കൂൾ അധ്യാപകനായി ജോലി ചെയ്യുന്നു.
കേരള സാംസ്കാരിക വകുപ്പിനു കീഴിലുളള ഒ വി വിജയൻ സ്മാരക സമിതി അംഗമായി പ്രവർത്തിച്ചിട്ടുണ്ട്.
2014 മുതൽ 2017 വരെ സമസ്ത കേരള സാഹിത്യപരിഷത്ത് ജനറൽ സെക്രട്ടറിയുടെ ചുമതല വഹിച്ചിരുന്നു.
നാഷണൽ ബുക്ക് ട്രസ്റ്റ് (National Book Trust - NBT) മലയാളം ഉപദേശക സമിതി അംഗമായി പ്രവർത്തിച്ചിട്ടുണ്ട്.
കേരള സാഹിത്യ അക്കാദമി പുരസ്കാര നിർണ്ണയ സമിതി അംഗമായും കേരള എസ് സി ഇ ആർ ടി ഇംഗ്ലീഷ് പാഠപുസ്തക നിർമ്മാണ സമിതി അംഗമായും പ്രവർത്തിച്ചിട്ടുണ്ട്.
അച്ഛൻ ടി കെ  കൃഷ്ണൻ, അമ്മ സി ലക്ഷ്മിക്കുട്ടി.
സാഹിത്യ നിരൂപണം/വിമർശനം ദർശനങ്ങളുടെ മഹാവിപിനം ഭാവിയുടെ ഭാവന ചരിത്രം എന്ന ബലിപീഠം മൗനം എന്ന രാഷ്ട്രീയ രചന (വാക്കുകൾ സാക്ഷ്യങ്ങൾ) സെല്ലുലോയ്ഡിലെ ചില്ലുപടവുകൾ (സിനിമാനിരൂപണം) സ്ഥലം ജലം കാലം (ആത്മകഥാംശമുള്ള നിരൂപണ കൃതി) എഡിറ്റർ സി പി രാമചന്ദ്രൻ-സംഭാഷണം, സ്മരണ, ലേഖനം വിശ്വോത്തര കഥകൾ-രാഷ്ട്രീയ കൊലപാതകങ്ങൾ വിവർത്തനം ഡ്രീനാ നദിയിലെ പാലം പെനാൾറ്റി കാക്കുന്ന ഗോളിയുടെ ഉദ്വേഗം ജീവിതത്തിലെ ഒരു ദിവസം പുരസ്കാര സമിതി കേരള സാഹിത്യ അക്കാദമി പുരസ്കാര നിർണ്ണയ സമിതിയിലും എസ് ബി ടി കഥാ പുരസ്കാര നിർണ്ണയ സമിതിയിലും അംഗമായിരുന്നിട്ടുണ്ട് അനുബന്ധ കണ്ണികൾ സി.പി. രാമചന്ദ്രൻ സമസ്ത കേരള സാഹിത്യപരിഷത്ത് അവലംബം പുറത്തേക്കുള്ള കണ്ണികൾ https://theaidem.com/ml-celebrated-reformer-poet-kumaran-asan-centenary-of-death/ https://theaidem.com/ml-book-review-chronicle-of-an-hour-and-a-half-by-sahru-nusaiba/ https://truecopythink.media/memoir/raghunathan-parali-memoir-about-parali https://theaidem.com/author/raghunathanparaliml/ http://malayalambookreview.blogspot.in/2011/01/blog-post_19.html http://keralaonlinenews.com/kerala-media-academy-malayalam-news-101960.html/ Archived 2015-04-03 at the Wayback Machine http://www.sirajlive.com/2014/10/21/137009.html%5Bപ്രവർത്തിക്കാത്ത+കണ്ണി%5D http://malabarinews.com/news/%E0%B4%B5%E0%B4%BF%E0%B4%9C%E0%B4%AF%E0%B4%A8%E0%B5%8D%E0%B4%B1%E0%B5%86-%E0%B4%9A%E0%B4%BF http://varthajalakam.com/posts/sharad-v-m-about-raghunathan-parali-book%5Bപ്രവർത്തിക്കാത്ത+കണ്ണി%5D
മുത്തപ്പൻ
സാധാരണയായി മുത്തപ്പൻ കുടുംബദൈവമായി (ഗുരു ദൈവം)ആണ് കുടുംബ ക്ഷേത്രങ്ങളിൽ ആരാധിക്കുന്നത്.
പ്രസിദ്ധമായ പറശ്ശിനിക്കടവ് മുത്തപ്പനും മറ്റ് മുത്തപ്പനും വേറെ ആണ്.
സംഹാര മൂർത്തിയായ പരമശിവന്റെ ഭൂത ഗണത്തിൽ ഒന്നാണ് മുത്തപ്പൻ എന്നാണു പറയപ്പെടുന്നത്.
മഹാദേവന്റെ  അവതാരമായ ഭൈരവനാണ് മുത്തപ്പൻ എന്നും വിശ്വസിക്കപ്പെടുന്നു.
ഉത്തരകേരളത്തിൽ, പ്രത്യേകിച്ച് കണ്ണൂർ , കാസർഗോഡ് ജില്ലകളിൽ മുത്തപ്പൻ ഒരു തെയ്യക്കോലമാണ്.
എന്നാൽ കണ്ണൂരിലെ പറശ്ശിനിക്കടവ് മുത്തപ്പൻ ശൈവ- വൈഷ്ണവ മൂർത്തിയാണ് എന്നാണ് സങ്കൽപ്പം.
തെയ്യക്കോലത്തിൽ വരുന്ന പറശ്ശിനിക്കടവ് മുത്തപ്പൻ ഒരേ പരമാത്മാവായ ഭഗവാന്റെ രണ്ട് പ്രധാനപ്പെട്ട ദൈവിക ഭാവങ്ങളെയാണ് പ്രതിനിധാനം ചെയ്യുന്നത്; ചന്ദ്രക്കലയുടെ രൂപമുള്ള കിരീടം വച്ച് പരമശിവനെയും, മത്സ്യരൂപമുള്ള കിരീടം വച്ച് ശ്രീ മഹാവിഷ്ണുവിനേയും.
തങ്ങളുടെ സങ്കടങ്ങൾ തെയ്യക്കോലത്തിൽ വരുന്ന മുത്തപ്പനോട് നേരിട്ട് പറഞ്ഞു ആശ്വാസം നേടാം എന്ന വിശ്വാസമാണ് ഭക്തരെ പറശ്ശിനിക്കടവ് ക്ഷേത്രത്തിലേക്കു ആകർഷിക്കുന്നത്.
മക്കളില്ലാതെ വിഷമിച്ച അടിയുറച്ച ശിവഭക്തയായ പാടിക്കുറ്റിയമ്മയ്ക്കും നമ്പൂതിരിക്കും മഹാദേവന്റെ അനുഗ്രഹത്താൽ ലഭിച്ച കുട്ടിയാണ് പിൽക്കാലത്ത് പറശ്ശിനിക്കടവ് മുത്തപ്പൻ എന്ന പേരിൽ അറിയപ്പെട്ടതെന്ന് കഥ.
മുത്തപ്പൻ തെയ്യത്തിന്റെ വെള്ളാട്ടം
കേരളത്തിലെ കണ്ണൂർ ജില്ലയിലെ വളരെ പ്രധാനപ്പെട്ട തെയ്യമാണ്‌ മുത്തപ്പൻ തെയ്യം .
പ്രശസ്തമായ പറശ്ശിനിക്കടവ് മുത്തപ്പൻ ക്ഷേത്രത്തിൽ മുത്തപ്പൻ തെയ്യം കെട്ടിയാടുന്നു.
കൂടാതെ മുത്തപ്പന്റെ ആരൂഢ സ്ഥാനമായി കണക്കാക്കപ്പെടുന്ന കുന്നത്തൂർ പാടി , പുരളിമല എന്നിവിടങ്ങളുമാണ് പ്രധാന സങ്കേതങ്ങൾ.
കുന്നത്തൂർ പാടിയുടെ അധികാരികളായി ഇവിടെ ഉണ്ടായിരുന്ന അഞ്ചരമനക്കൽ മന്നനാർ രാജവംശം തന്നെ ആണ് അയ്യങ്കര വാഴുന്നവർ എന്നാണ് ഇവരുടെ അഭിപ്രായം.
പറശ്ശിനിക്കടവ് മുത്തപ്പൻ തെയ്യക്കോലത്തിൽ  പരമാത്മാവായ ഭഗവാന്റെ രണ്ട് വ്യത്യസ്ത ഭാവങ്ങളെ പ്രതിനിധാനം ചെയ്യുന്നു; ചന്ദ്രക്കലയുള്ള കിരീടം വച്ച് പരമശിവനായും, മത്സ്യരൂപമുള്ള കിരീടം വച്ചു ശ്രീ മഹാവിഷ്ണുവായും.
ഇക്കാരണത്താൽ പറശ്ശിനിക്കടവ് മുത്തപ്പനെ ശൈവ- വൈഷ്ണവ മൂർത്തിയായ  ഭഗവാനായി സങ്കൽപ്പിക്കുന്നു.
മുത്തപ്പൻ തെയ്യത്തിൻ്റെ ചരിത്രം മുത്തപ്പനെ കുറിച്ചുള്ള ഐതിഹ്യങ്ങളും കേട്ടുകേൾവികളും ക്ഷേത്രത്തിനു വലം വെക്കുന്ന മുത്തപ്പൻ തെയ്യം (വെള്ളാട്ടം)
തിരുവപ്പന, വെള്ളാട്ടം എന്നീ രണ്ടു ദൈവിക രൂപങ്ങളുടെ അവതാരമാണ് ശ്രീ മുത്തപ്പൻ എന്നാണ് വിശ്വാസം.
തിരുവപ്പന, വെള്ളാട്ടം എന്നീ ദ്വന്ദ ദൈവിക രൂപങ്ങൾക്ക് മലബാറിലെ തെയ്യംകാളിയാട്ടവുമായി സാമ്യമുണ്ട്.
ശ്രീ മുത്തപ്പൻ ഒരു ദൈവമാണെങ്കിലും രണ്ട് ദൈവിക രൂപങ്ങളെയാണ് പ്രതിനിധാനം ചെയ്യുക - മത്സ്യത്തിന്റെ രൂപത്തിലുള്ള കിരീടം വെച്ച് വിഷ്ണുവിനെയും ചന്ദ്രക്കലയുടെ രൂപത്തിലുള്ള കിരീടം വെച്ച് ശിവനെയും .
പറശ്ശിനിക്കടവ് മുത്തപ്പൻ ക്ഷേത്രത്തിൽ മുത്തപ്പൻ തെയ്യം വർഷം മുഴുവനും കെട്ടിയാടപ്പെടുന്നു.
കേരളത്തിലെ മറ്റ് ക്ഷേത്രങ്ങളിലെ മറ്റ് തെയ്യങ്ങൾ കാലികമാണ് (സാധാരണയായി ഒക്ടോബർ മുതൽ മെയ് വരെയുള്ള മാസങ്ങളിൽ).
മുത്തപ്പനും തിരുവപ്പനയും
ഈ രണ്ട് ദൈവക്കോലങ്ങളെക്കുറിച്ചും വ്യത്യസ്തമായ വിശദീകരണങ്ങൾ ലഭ്യമാണ്.
പൊതുവായി കണക്കാക്കപ്പെടുന്ന വിശ്വാസം അയ്യങ്കര ഇല്ലത്ത് വാഴുന്നവർ വളർത്തിയ കുട്ടി തിരുവപ്പന എന്നും അദ്ദേഹത്തിന്റെ യാത്രക്കിടയിൽ ലഭിച്ച ശൈവാംശമുള്ള ചങ്ങാതിയാണ് മുത്തപ്പൻ എന്നുമാണ്.
തിരുവപ്പൻ വെള്ളാട്ടത്തെ പുരളിമലയിൽ വെച്ച് കണ്ടെത്തിയപ്പോൾ "വാചെറുക്കാ" എന്നു മൊഴിഞ്ഞു സഖ്യത്തിലാക്കി എന്നാണു പുരാവൃത്തം.
അതിനാൽ കുന്നത്തൂർ പാടിയിൽ ഇവ രണ്ടും ഒന്നിച്ച് കെട്ടിയാടിക്കുന്നില്ല.
പക്ഷെ തിരുവപ്പനെയും മുത്തപ്പൻ എന്നു വിളിക്കാറുണ്ട്.
തിരുവപ്പന്റെ ചെറുപ്പം പുതിയ മുത്തപ്പൻ എന്ന കോലരൂപത്തിലും, കൊഉമാരം പുറങ്കാല മുത്തപ്പൻ എന്ന രൂപത്തിലും, യുവരൂപം നാടു വാഴിശ്ശൻ തെയ്യം ആയും പിന്നീടുള്ള രൂപം തിരുവപ്പന ആയും കെട്ടിയാടിക്കുന്നു.
കൂട്ടുകാരനായി കിട്ടിയ മുത്തപ്പനെ (അത് ഒരു വിളിപ്പേരാകാം) ചെറുക്കൻ എന്നാണു വിളിക്കുക.
നരച്ച മീശയും വൈക്കോൽ കൊണ്ടുണ്ടാക്കിയ മുടിയും ഉള്ള ഈ രൂപമാണ് ശരിക്കുമുള്ള മുത്തപ്പൻ തെയ്യം ..
ഈ തെയ്യത്തിന്റെ വെള്ളാട്ടം ഏതു സ്ഥലങ്ങളിലും കെട്ടിയാടിക്കാം.
പക്ഷെ തെയ്യം ആരൂഢസ്ഥാനങ്ങളിലും മടപ്പുരകളിലും , പൊടിക്കലങ്ങളിലും മാത്രം കെട്ടിയാടിക്കും.
ഇതു കെട്ടാനുള്ള അവകാശം പെരുവണ്ണാൻ സമുദായക്കാർക്ക് മാത്രം.
എന്നാൽ തിരുവപ്പന എന്ന വലിയ മുടിയും പൊയ്ക്കണ്ണുമുള്ള തെയ്യക്കോലം കെട്ടുന്നത് അഞ്ഞൂറ്റാൻ എന്ന സമുദായക്കാരാണ്.
മുത്തപ്പൻ ഈ കോലത്തെ നായനാർ എന്നാണ് സംബൊധന ചെയ്യുക.
തിരുവപ്പന് ഇരുന്നു വാഴ്ചയും  മുത്തപ്പനും വെള്ളാട്ടത്തിനും നടന്നു വാഴ്ചയുമാണ് പഥ്യം.
വൈഷ്ണവ അംശവും ശൈവാംശവും ഉള്ള തിരുവപ്പനെ മുത്തപ്പൻ എന്നു വിളിക്കുന്നതിന്നാൽ ഈ തെയ്യക്കോലങ്ങളുടെ പേരുകൾ വലിയ ആശയക്കുഴപ്പം ഉണ്ടാക്കാറുണ്ട്.
തിരുവപ്പൻ എന്ന യദാത്ഥ ശക്തി രൂപത്തിനു വെള്ളാട്ടം സാധാരണമല്ല.
പറശ്ശിനിക്കടവിൽ മുത്തപ്പനെന്ന ...
പേർ വെള്ളാട്ടത്തെയാണു കുറിക്കുന്നത്.
ഇത് ശൈവാംശമാണ്.
പക്ഷെ കുന്നത്തൂരിൽ മുത്തപ്പനെന്ന പേര് തിരുവപ്പനാണ്.
മുത്തപ്പൻ എന്ന സഹായിയെ എല്ലാ കാര്യത്തിനും ജോലി ഏൽപ്പിക്കുന്നതിനാൽ തിരുവപ്പനു പകർമായാണു മുത്തപ്പൻ  വെള്ളാട്ടത്തേ കെട്ടിയാടിക്കുന്നത് പറശ്ശിനിക്കടവ് മുത്തപ്പന്റെ കഥ മുത്തപ്പൻ തെയ്യം വിഷ്ണുവായും ശിവനായും
അയ്യങ്കര ഇല്ലത്ത് വാഴുന്നവർ (സൂചിപ്പിക്കുന്നത് മന്നനാർ,എരുവേശ്ശി കേന്ദ്രം ആയി ഭരിച്ചിരുന്ന ഒരു തീയ്യ രാജ വംശം അഞ്ചരമനയ്ക്കൽ വാഴുന്നവർ അഥവ മന്നനാർ രാജവംശം ) എന്ന നാടുവാഴിക്ക് കുട്ടികൾ ഇല്ലായിരുന്നു.
അദ്ദേഹത്തിന്റെ പത്നിയായ പാടിക്കുറ്റി അമ്മയും ശിവഭക്തയായിരുന്നു.
ശിവന് ബലിയായി അവർ പലതും അർപ്പിച്ചു.
ഒരുദിവസം സ്വപ്നത്തിൽ പാടിക്കുറ്റിയമ്മ ശിവനെ കണ്ടു.
പിറ്റേദിവസം അടുത്തുള്ള ഒരു അരുവിയിൽ കുളിച്ച് കയറി വരവേ അവർ ഒരു കുഞ്ഞ് പൂമെത്തയിൽ കിടക്കുന്നതു കണ്ടു.
കുട്ടിയെ എടുത്ത് വീട്ടിലേക്കു കൊണ്ടുവന്ന് അവർ സ്വന്തം മകനെപ്പോലെ വളർത്തിത്തുടങ്ങി.
ഈ കുട്ടി ഇവരുടെ മനയ്ക്ക് അടുത്തുള്ള കാട്ടിൽ അമ്പും വില്ലുമെടുത്ത് വേട്ടയ്ക്കു പോകുന്നത് പതിവായിരുന്നു.
താഴ്ന്ന ജാതിക്കാരുമൊത്ത് ഈ കുട്ടി ഭക്ഷണം കഴിക്കുമായിരുന്നു.
കുട്ടിയോട് ഇവ നിറുത്തുവാൻ അഭ്യർത്ഥിച്ചു.
പക്ഷേ ഈ അഭ്യർത്ഥന കുട്ടി ചെവിക്കൊണ്ടില്ല.
അയ്യങ്കര വാഴുന്നവർ ഇതിൽ വളരെ നിരാ‍ശനായി.
ഒരു ദിവസം കുട്ടി അവന്റെ മാതാപിതാക്കളുടെ അടുത്തെത്തി അമ്പും വില്ലുമെടുത്ത് തീക്കണ്ണുകളോടെ തന്റെ വിശ്വരൂപം കാണിച്ചു.
മാതാപിതാക്കൾക്ക് ഇത് ഒരു സാധാരണ കുട്ടി അല്ലെന്നും ദൈവമാണെന്നും മനസ്സിലായി.
അവർ അവന്റെ മുൻപിൽ സാഷ്ടാംഗം നമസ്കരിച്ചു.
കുട്ടി അവരെ അനുഗ്രഹിച്ചു.
ഇതിനു ശേഷം ദൈവം അയ്യങ്കരയിലേക്ക് യാത്രയായി.
പക്ഷേ കുന്നത്തൂരിന്റെ പ്രകൃതി സൗന്ദര്യം കണ്ട് ദൈവം അവിടെ തങ്ങുവാൻ തീരുമാനിച്ചു.
പനമരങ്ങളിലെ കള്ള് കണ്ട് ദൈവം ആകൃഷ്ടനായി.
നിരക്ഷരനായ ചന്ദൻ എന്ന കള്ള് ചെത്തുകാരൻ തന്റെ പനമരങ്ങളിൽ നിന്ന് എന്നും രാത്രി കള്ള് മോഷണം പോവുന്നതായി കണ്ടുപിടിച്ചു.
അങ്ങനെ പനകൾക്ക് കാവൽ കിടക്കുവാൻ ചന്ദൻ തീരുമാനിച്ചു.
അങ്ങനെ കാവൽ കിടക്കവേ ഒരു വൃദ്ധൻ പനയിൽ നിന്ന് തന്റെ കള്ള് മോഷ്ടിക്കുന്നതായി ചന്ദൻ കണ്ടുപിടിച്ചു.
തന്റെ അമ്പും വില്ലുമെടുത്ത് ഈ വൃദ്ധനെ പനമരത്തിൽ നിന്ന് എയ്തിടാൻ ചന്ദൻ തീരുമാനിച്ചു.
അമ്പു തൊടുക്കവേ ചന്ദൻ ബോധരഹിതനായി നിലത്തുവീണു.
ഭർത്താവിനെ തിരക്കി വന്ന ചന്ദന്റെ ഭാര്യ അദ്ദേഹം ബോധരഹിതനായി നിലത്തു കിടക്കുന്നതു കണ്ട് നിലവിളിച്ചു.
മുകളിലേക്കു നോക്കിയ അവർ മരത്തിനു മുകളിൽ ഒരു വൃദ്ധനെ കണ്ട് ഒരു അപ്പൂപ്പനെ എന്ന പോലെ മുത്തപ്പാ എന്ന് വിളിച്ചു.
ദൈവത്തോട് തന്റെ ഭർത്താവിനെ രക്ഷിക്കാൻ അവർ പ്രാർത്ഥിച്ചു.
പിന്നാലെ അവരുടെ ഭർത്താവിന് ബോധം തിരിച്ചുവന്നു.
അവർ മുത്തപ്പന് പുഴുങ്ങിയ ധാന്യങ്ങളും തേങ്ങാപ്പൂളും ചുട്ട മീനും കള്ളും നൈവേദ്യമായി അർപ്പിച്ചു.
മുത്തപ്പന്റെ അനുഗ്രഹം അവർ അഭ്യർത്ഥിച്ചു.
ചന്ദന്റെ ആഗ്രഹം അനുസരിച്ച് മുത്തപ്പൻ കുന്നത്തൂർ തന്റെ ഭവനമായി തിരഞ്ഞെടുത്തു.
ഇതാണ് പ്രശസ്തമായ കുന്നത്തൂർപാടി .
ഇന്നും മുത്തപ്പൻ ക്ഷേത്രങ്ങളിൽ വിശ്വാസികൾ പുഴുങ്ങിയ ധാന്യങ്ങളും തേങ്ങാപ്പൂളും നൈവേദ്യമായി അർപ്പിക്കുന്നു.
കുന്നത്തൂരിൽ ഏതാനും വർഷങ്ങൾ താമസിച്ചതിനു ശേഷം മുത്തപ്പൻ തന്റെ അവതാരത്തിന്റെ ലക്ഷ്യ പൂർത്തീകരണത്തിനായി കൂടുതൽ അനുയോജ്യമായ ഒരിടത്തേക്കു മാറുവാൻ തീരുമാനിച്ചു.
കുന്നത്തൂ പാടിയിൽ നിന്ന് ആകാശത്തേക്ക് മുത്തപ്പൻ ഒരു അമ്പ് തൊടുത്തുവിട്ടു.
ഈ അമ്പ് പറശ്ശിനിക്കടവിൽ വന്നു വീണു.
ഇവിടെയാണ് പ്രശസ്റ്റമായ പറശ്ശിനിക്കടവ് മുത്തപ്പൻ ക്ഷേത്രം സ്ഥിതിചെയ്യുന്നത്.
ക്ഷേത്രത്തിനടുത്തുള്ള തീർത്ഥത്തിൽ നിന്ന് പ്രകാശം ചൊരിഞ്ഞ ഈ അമ്പ് ഇന്ന് പറശ്ശിനിക്കടവ് ക്ഷേത്രത്തിലെ ഒരു അൾത്താരയിൽ പ്രതിഷ്ഠിച്ചിരിക്കുന്നു.
ഇതിനുശേഷം മുത്തപ്പൻ പറശ്ശിനിക്കടവിൽ വസിക്കുന്നു എന്നാണ് വിശ്വാസം.
മറ്റൊരു കഥ
ഒരു കുട്ടിയായിരിക്കേ മുത്തപ്പൻ മുതിർന്നവരുടെ വരുതിക്കു നിൽക്കാത്തവൻ ആയിരുന്നു.
ഒരു വലിയ വേട്ടക്കാരനായിരുന്ന മുത്തപ്പൻ താൻ കൊന്ന കാട്ടുമൃഗങ്ങളുടെ തോലുരിഞ്ഞ് വസ്ത്രമായി ഉടുക്കുമായിരുന്നു.
ഒരു ദിവസം മുത്തപ്പൻ കള്ള് കുടം കമഴ്ത്തിവെച്ച ഒരു തെങ്ങ് കണ്ടു.
മുത്തപ്പൻ തെങ്ങിൽ കയറി കള്ളെടുത്ത് കുടിച്ചുകൊണ്ടിരിക്കവേ ചെത്തുകാരൻ തിരിച്ചുവരികയും മുത്തപ്പനെ കാണുകയും ചെയ്തു.
മുത്തപ്പനെ വഴക്കുപറഞ്ഞ ചെത്തുകാരനെ മുത്തപ്പൻ ഒരു കൽ പ്രതിമയാക്കി മാറ്റി.
മുത്തപ്പൻ തെയ്യം ആടുമ്പോൾ തെയ്യം ആടുന്നയാൾ കള്ളുകുടിക്കുകയും കാണികൾക്ക് കള്ള് കൈമാറുകയും ചെയ്യുന്നു.
അങ്ങനെ ക്ഷേത്ര വളപ്പിൽ മദ്യം കൊണ്ടുവന്ന് മുത്തപ്പൻ ക്ഷേത്ര നിയമങ്ങൾ തെറ്റിക്കുന്നു.
മുത്തപ്പനും നായകളും
മുത്തപ്പനെ എപ്പോഴും ഒരു നായ അനുഗമിക്കുന്നു.
ഈ ക്ഷേത്രത്തിൽ നായയെ പാവനമായി കരുതുന്നു.
ക്ഷേത്ര പരിസരത്ത് ധാരാളം നായ്കളെ കാണാം.
ക്ഷേത്രത്തിന്റെ പ്രവേശന കവാടത്തിൽ രണ്ട് നായ്ക്കളുടെ പിച്ചള പ്രതിമകളുണ്ട്.
മുത്തപ്പന്റെ അംഗരക്ഷകരായ നായ്ക്കളുടെ വിശ്വാസ്യത ഈ പ്രതിമകൾ കാണിക്കുന്നു..
ക്ഷേത്രത്തിൽ പ്രസാദം തയ്യാറാകുമ്പോൾ ആദ്യം എപ്പോഴും നൽകുക ക്ഷേത്രത്തിനുള്ളിൽ ഉള്ള ഒരു നായക്കാണ്..
മുത്തപ്പനു മുൻപിൽ നായ്ക്കളുടെ പ്രാധാന്യത്തെ കുറിച്ച്‍ പല കഥകളും പ്രചാരത്തിലുണ്ട്.
ഇതിൽ ഒരു കഥ ഇങ്ങനെയാണ്.
:
ഏതാനും വർഷങ്ങൾക്കു മുൻപ് ക്ഷേത്ര അധികാരികൾ ക്ഷേത്രത്തിനുള്ളിലെ നായ്ക്കളുടെ എണ്ണം കുറയ്ക്കുവാൻ തീരുമാനിച്ചു.
അവർ കുറച്ച് നായ്ക്കളെയും നായ്ക്കുഞ്ഞുങ്ങളെയും ക്ഷേത്രത്തിൽ നിന്നും പുറത്താക്കി.
പക്ഷേ അന്നത്തെ ദിവസം മുതൽ മുത്തപ്പൻ തെയ്യം അവതരിപ്പിക്കുന്ന ആൾക്ക് തെയ്യം ആടുവാൻ കഴിഞ്ഞില്ല.
(മുത്തപ്പന്റെ ശക്തി തെയ്യം ആടുന്ന ആളുടെ ശരീരത്തിൽ പ്രവേശിച്ചാണ് തെയ്യം തുള്ളുന്നത്. തെയ്യം തീരുന്നതു വരെ തെയ്യം തുള്ളുന്ന ആൾ മുത്തപ്പൻ ആയി മാറുന്നു എന്നാണ് വിശ്വാസം)..
നായ്ക്കളെ ക്ഷേത്രത്തിൽ നിന്നു പുറത്താക്കിയതുകൊണ്ടാണ് മുത്തപ്പൻ തെയ്യം തുള്ളുന്ന ആളുടെ ശരീരത്തിൽ പ്രവേശിക്കാത്തത് എന്ന് മനസ്സിലാ‍ക്കിയ ക്ഷേത്രാധികാരികൾ നായ്ക്കളെ ക്ഷേത്രത്തിൽ തിരിച്ചുകൊണ്ടുവന്നു.
അന്നുമുതൽ തെയ്യം വീണ്ടും സാധാരണ ഗതിയിലായി എന്നുമാണ്‌ കഥ.
ക്ഷേത്രോത്സവ ഘോഷയാത്ര
പറശ്ശിനിക്കടവ് മുത്തപ്പന്റെ എല്ലാ വർഷവും നടക്കുന്ന ഉത്സവം തുടങ്ങുന്നത് തയ്യിൽ കുടുംബത്തിൽ നിന്നുള്ള ഒരു അംഗം കണ്ണൂരിലെ തങ്ങളുടെ കുടുംബ വീട്ടിൽ നിന്ന് പുറപ്പെട്ട് ക്ഷേത്രത്തിലെത്തി ദൈവങ്ങൾക്ക് പൂജ നടത്തുന്ന ചടങ്ങോടെ ആണ്.
മാർച്ചമയം - ചുരികക്കുറി
മുഖത്തെഴുത്ത് - തേപ്പ് (ചന്ദ്രക്കല)
തിരുമുടി - കൊടുമുടി ഇതും കാണുക പറശ്ശിനിക്കടവ് പറശ്ശിനിക്കടവ് മുത്തപ്പൻ ക്ഷേത്രം കുന്നത്തൂർ പാടി രാജരാജേശ്വര ക്ഷേത്രം കീഴൂർശ്രീ കണ്ണിയ്ത് മടപ്പുര മുത്തപ്പൻ ക്ഷേത്രം പുരളിമല ശ്രീ  മുത്തപ്പൻ ക്ഷേത്രം ചിത്രസഞ്ചയം മുത്തപ്പൻ തെയ്യത്തിന്റെ ആയുധങ്ങൾ മുത്തപ്പൻ തെയ്യം കെട്ടാനൊരുങ്ങുന്ന വണ്ണാൻ സമുദായത്തിലെ ഒരു കോലക്കാരൻ അവലംബം ↑ ↑ ↑ M.V Vishnu Nambutiri, (2001) Life and Culture of Thiyyas in the extreme North of Kerala , sree sankaracharya university, page-68,69 ↑ ↑ കുറിപ്പുകൾ പുറത്തുനിന്നുള്ള കണ്ണികൾ Muthappan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശ്രീ മുത്തപ്പൻ .
നെറ്റ് Archived 2005-08-28 at the Wayback Machine ശ്രീ മുത്തപ്പൻ .
ഓർഗ്ഗ് Archived 2008-02-24 at the Wayback Machine അവലംബം
നണിയൂർ This article does not cite any sources .
Find sources: "നണിയൂർ" – news · newspapers · books · scholar · JSTOR ( Learn how and when to remove this message )
കേരളത്തിലെ കർഷക പ്രസ്ഥാനത്തിനു രൂപം കൊടുത്ത ഗ്രാമം.
1935-ൽ ഈ ഗ്രാമത്തിൽ വച്ചാണ് കേരളത്തിലെ ആദ്യ കർഷകസംഘത്തിനു രൂപം നൽകിയത്.
വിഷ്ണു ഭാരതീയന്റെ നേതൃത്വത്തിലായിരുന്നു ആദ്യ കർഷകസംഘ രൂപീകരണം.
അന്നത്തെ ചിറക്കൽ താലൂക്കിലെ കൊളച്ചേരി അംശത്തിലെ നണിയൂരിലാണ്  കർഷക സംഘം ആദ്യമായി രൂപമെടുത്തത്.
പ്രമുഖ സ്വാതന്ത്ര്യ സമരനേതാവ് കൂടിയായിരുന്ന വിഷ്ണു ഭാരതീയന്റെ ജന്മ ദേശം കൂടിയാണ് ഈ ഗ്രാമം .
ഹറാം
ഭാഷാർഥം : പ്രവർത്തിക്കൽ തടയപ്പെട്ടത്  അഥവാ ഹലാൽ حلال ന്റെ വിപര്യായം.
ഭാഷാ വ്യാഖ്യാനം : ഖണ്ഡിത പ്രമാണങ്ങളിലൂടെ ശാരിഅ അനിവാര്യമായും  ഉപേക്ഷിക്കാൻ കൽപിച്ചതും ഉപേക്ഷിക്കാതിരിക്കൽ ശിക്ഷക്ക് കാരണമാവുമെന്ന് താക്കീത് നൽകുകയും ഉപേക്ഷിച്ചാൽ പ്രതിഫലാർഹമാവുകയും ചെയ്യുന്ന കാര്യങ്ങളാണ് ഹറാം അഥവാ മഹ്ളൂർ.
ഉദാ : മോഷണം , വ്യഭിചാരം ..
മുഹർറ്മാത്തുകളിലെ  مفسدة( ദൂഷ്യവശം) ന്റെ സ്വഭാവമുസരിച് ഹറാമിനെ 2ആയി തരം തിരിച്ചിരിക്കുന്നു 
1.
മുഹറം ലിദാത്തിഹി (محرم لذاته) ഇത്തരത്തിലുള്ളവയുടെ ذات (സത്തയി)ൽ തന്നെ مفسدة പ്രകടമാണ് എന്നല്ല ഇവയുടെ അടിസ്ഥാനം തന്നെ مفسدة ആണ് .
ഉദാ :മോഷണം ,പലിശ ,വ്യഭിചാരം ,ശിർക് .
ഈ വിഭാഗം മുഹർറമാത്തുകൾ ചെയ്യുന്നത് ശിക്ഷാർഹമാണ് .
محرم لغيره.2
  അടിസ്ഥാനപരമായി مباح (അനുവദനീയം) ആയ കാര്യങ്ങൾ ചില അസാധരണമായതോ പ്രത്യേക സാഹചര്യങ്ങളിലോ നിഷിദ്ധമാവുന്നു.
ഉദാ : ജുമുഅ സമയത്തുള്ള കച്ചവടം ഹറാം ആവുന്നു ,നമസ്കാരം നിരോധിക്കപ്പെട്ട സമയങ്ങളിലുള്ള നമസ്കാരം (ഉദയാസ്തമയങ്ങൾ ), നോമ്പ് നിരോധിച്ച ദിവസങ്ങളിലുള്ള വ്രതം (പെരുന്നാൾ ദിനങ്ങളിലെ നോമ്പ് ) ഉപര്യുക്ത ഉദാഹരണങ്ങൾ അടിസ്ഥാനപരമായി അനുവദനീയമാണ് ,പക്ഷെ ചില സാഹചര്യങ്ങളുടെ സ്വാധീനം കാരണം അവ താത്കാലികമായി അതാത് സാഹചര്യങ്ങളിൽ മാത്രമായി ഹറാം ആവുന്നു.
ഹറാമിന്റെ വിവിധങ്ങളായ പദപ്രയോഗങ്ങൾ (الصيغة) ഖുർആനിലും സുന്നത്തിലുമായി പരാമർശിക്കപ്പെട്ട ഹറാമിന്റെ വിവിധങ്ങളായ പദപ്രയോഗങ്ങൾ താഴെ വിവരിച്ചിരിക്കുന്നു .
തഹ്രീം (التحريم) എന്ന അർഥം വരുന്ന പദങ്ങളാൽ ഹറാമിനെ വ്യക്തമാക്കിയവ 
ഉദാ : إِنَّمَا حَرَّمَ عَلَيْكُمُ الْمَيْتَةَ وَالدَّمَ وَلَحْمَ الْخِنْزِيرِ وَمَا أُهِلَّ بِهِ لِغَيْرِ اللَّهِ , كُلُّ الطَّعَامِ كَانَ حِلًّا لِبَنِي إِسْرَائِيلَ إِلَّا مَا حَرَّمَ إِسْرَائِيلُ على نَفْسِه..
അനുവദനനിയമല്ല എന്നർത്ഥം വരുന്ന പാതങ്ങളാൽ വ്യക്തമാക്കപ്പെട്ടവ.
ഉദാ :فَإِنْ طَلَّقَهَا فَلَا تَحِلُّ لَهُ مِنْ بَعْدُ حَتَّى تَنْكِحَ زَوْجًا غَيْرَه ۗ
3.
النهيന്റെ അർഥം വരുന്ന പദപ്രയോഗങ്ങളിലൂടെ വന്നിട്ടുള്ളവ, ഇവ     5 രൂപത്തിലാവുന്നു 
a.താക്കീതിന്റെ (زجر) സ്വഭാവത്തിലുള്ളത് 
ഉദാ : لا يجوز بيع القطط والقردة والكلاب وغيرها من كل ذي ناب من السباع، لأن النبي صلى الله عليه وسلم نهى عن ذلك وزجر عنه، ولما في ذلك من إضاعة المال.
വിരമിക്കാൻ കല്പിക്കുന്ന സ്വഭാവത്തിൽ വന്നിട്ടുള്ളവ 
ഉദാ : وَلَا تَقُولُوا ثَلَاثَةٌ انْتَهُوا خَيْرًا لَكُمْ إِنَّمَا اللَّهُ إله وَاحِدٌ
4.
الفعل المضارع ന്റെ കൂടെ النهي ന്റെ لا വരുക.
ഉദാ : وَلَا تَقْرَبُوا الزِّنَا إِنَّهُ كَانَ فَاحِشَةً وَسَاءَ سَبِيلًا
5.
لا ينبغي എന്നതിലൂടെ ഹറാമിനെ സൂചിപ്പിക്കുന്നത്
ഉദാ: لا ينبغي هذا للمتقين(متفق عليه)
6.